SL Uradni list Evropske unije C 95/116

Povzetek podatkov, ki so jih predložile države članice o državni pomoči, dodeljeni na podlagi Uredbe Komisije (ES) št. 736/2008 o uporabi členov 87 in 88 Pogodbe za državne pomoči malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov

2013/C 95/06

Št. pomoči: SA.33029 (11/XF)

Država članica: Latvija

Regija/organ, ki dodeli pomoč: Latvija

Naziv sheme pomoči/ime podjetja, ki prejme ad hoc pomoč: Atbrīvojums no akcīzes nodokļa akvakultūras produkcijas ražošanas uzņēmumiem

Pravna podlaga: Likums "Par akcīzes nodokli"

Noteikumu projekts „Kārtība, kādā no akcīzes nodokļa atbrīvo dīzeļdegvielu (gāzeļļu), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”.

Načrtovani letni izdatki po shemi ali skupni znesek individualne pomoči: 2011 – 50 000 LVL

2012 – 100 000 LVL

2013 – 100 000 LVL

2014 – 50 000 LVL

Skupni izdatek: 300 000 LVL

Največja intenzivnost pomoči: 100 litrov na hektar

Datum začetka veljavnosti:

Trajanje sheme ali individualne pomoči (najpozneje do 31. junija 2014); navedite:

— v okviru sheme: datum, do kdaj se pomoč lahko dodeli: 31. junij 2014

— v primeru ad-hoc pomoči: predvideni datum plačila zadnjega obroka.

Cilj pomoči: Pomoč podjetjem, ki se ukvarjajo z akvakulturo, v obliki oprostitve trošarine, in sicer z ničelno ravnjo obdavčitve v skladu s členom 15 Direktive Sveta 2003/96/ES.

Navedite, kateri od členov 8 do 24 se uporablja: Člen 24 Uredbe Komisije (ES) št. 736/2008

Zadevna dejavnost: Pomoč v obliki oprostitve trošarine se dodeli za območje, ki se uporablja za ribogojstvo in pokriva najmanj 20 ha ter je v lasti podjetja, ki se ukvarja z akvakulturo, ali ga to podjetje upravlja.

Vsako proračunsko leto se vsakemu območju, za katerega je bil vložen zahtevek za pomoč, dodeli do 100 litrov dizelskega goriva z uporabo koeficienta za ribogojstvo, ki znaša 1/3. Podjetje, ki se ukvarja z akvakulturo, bi moralo imeti z akvakulturo vsako leto dobiček v višini najmanj 200 LVL (brez upoštevanja državne ali EU pomoči), in sicer za vsako območje (v hektarih), ki se uporablja za ribnike in za katero je bil vložen zahtevek za pomoč, kot je navedeno v letnem računovodskem izkazu, ki se predloži državni davčni službi, ali v letnem poročilu za zadnje zaključeno finančno leto.

Dizelsko gorivo bo na voljo v skladiščih za trošarinsko blago, pri trgovcih na debelo ali na bencinskih postajah. Pri prevzemu dizelskega goriva brez plačila trošarine mora račun, ki ga izda skladišče za trošarinsko blago ali trgovec na debelo, ali elektronski račun na bencinski postaji vsebovati navedbo vrednosti dizelskega goriva, veljavno trošarino in skupni znesek s preračunanim DDV. Trošarina ni vključena v znesek, ki ga je treba poravnati.

Služba za pomoč podeželju oceni informacije upravičenca do oprostitve trošarine in se odloči glede količine dizelskega goriva, ki se dodeli na podlagi velikosti površine, ki se uporablja za akvakulturo in za katero je bil vložen zahtevek v tekočem letu.

Prodajalec dizelskega goriva v enotno bazo podatkov službe za pomoč podeželju vnese informacije glede količine dizelskega goriva, ki ga je prejelo podjetje, ki se ukvarja z akvakulturo in je upravičeno do davčne oprostitve. Prodajalec dizelskega goriva predloži informacije v bazo podatkov v 24 urah po transakciji.

Nadzor:

Služba za pomoč podeželju vsako leto izvaja redne preglede, in sicer na najmanj 5 % upravičencev do davčne oprostitve. Če se ugotovi, da količine dizelskega goriva, dodeljene podjetju, ki se ukvarja z akvakulturo in je upravičeno do oprostitve trošarine, ni mogoče upravičiti ali je višja od omejitve, določene v zakonodaji, zadevno podjetje službi za pomoč podeželju v enem mesecu od prejema obvestila povrne znesek, s katerim je bila prekoračena upravičena davčna oprostitev. Če se ugotovi, da zadevno podjetje, ki se ukvarja z akvakulturo, v danem obdobju ni povrnilo prekoračenega zneska, se ta terja v skladu s postopkom iz davčne zakonodaje.

Naziv in naslov organa, ki dodeli pomoč:

Lauku atbalsta dienests Rīga, Republikas laukums 2, LV-1981

Spletni naslov, na katerem je na voljo celotno besedilo sheme oziroma merila in pogoji, na podlagi katerih se dodeli ad hoc pomoč zunaj sheme pomoči:

http://www.likumi.lv/doc.php?id=81066&from=off

http://www.zm.gov.lv/index.php?sadala=1895&id=12411

Utemeljitev: navedite, zakaj je bila namesto predložitve zahtevka za pomoč v okviru Evropskega sklada za ribištvo vzpostavljena shema državne pomoči: Shema državne pomoči je bila vzpostavljena zato, ker Evropski sklad za ribištvo ne zagotavlja takšne pomoči.